Publication: Magyar Közlöny
Issue: MK-2009-183 (Year: 2009, Number: 183)
Era: 2004-2010
Section: Melléklet a 11/2009. (XII. 15.) MeHVM rendelethez
Paragraph Index: 129

b) egyéb víziút esetén legalább 4 méter mélységben, de legalább 2,5 méter mély árokban elhelyezett védõcsõben úgy kell fektetni, hogy az ba) a víziközlekedést ne zavarja, bb) mederelfajulást ne okozzon, bc) a jég és az árvíz levonulását ne veszélyeztesse, bd) a vízszabályozást és az árvízvédekezést ne akadályozza. Az elektronikus hírközlési vezetéket nem víziút, egyéb vízfolyás, belvíz-, öntözõ- és tápcsatorna medrében a mederfenék szintje alatt legalább 1 méter mélységben kell elhelyezni. Víziúton az elektronikus hírközlési vezeték keresztezési helyét, amennyiben a medertakarás 2,5 méternél kevesebb – a külön jogszabályban foglaltaknak megfelelõen – horgonyzást tiltó táblával meg kell jelölni. A nyomvonalas építmény védelmére – a vízfolyáson fölfelé – horgonyfogó kötelet kell elhelyezni. Víziútnak nem kijelölt vízterületen, belvíz-, öntözõ- és tápcsatornán az elektronikus hírközlési vezeték keresztezési helyét kotrást és földmunkát tiltó táblával meg kell jelölni. Az árvízvédelmi töltést keresztezõ elektronikus hírközlési vezetéket az árvízvédelmi töltésen kell átvezetni a mértékadó árvízszint felett és legalább 0,6 méter takarással, az építmény tartozékait az árvízvédelmi töltésen és annak kétoldali biztonsági sávjain és/vagy a parti sávon kívül kell elhelyezni. A keresztezést az árvízvédelmi töltés kezelõjével egyeztetett módon és helyen meg kell jelölni. 4.3. Vízilétesítmény keresztezése és megközelítése Föld feletti elektronikus hírközlési vezetékkel munkagép közlekedésére alkalmas árvízvédelmi töltést csak úgy szabad keresztezni, hogy a töltés koronája és az elektronikus hírközlési vezeték közötti függõleges távolság a legnagyobb belógás helyén is legalább 8 méter, egyéb esetekben legalább 5,5 méter. Elektronikus hírközlési vezeték nyomvonala vizek és mélyvezetésû csatornák partjával párhuzamosan a part menti sávon, illetve a fenntartási sávon kívül haladhat. Elektronikus hírközlési építményt árvízvédelmi töltésbe és annak, valamint magas vezetésû csatorna és duzzasztott vízszintû vízfolyás töltésének lábvonalától számított 10 méter távolságon belül, illetve a töltés és a szivárgó-csatorna között a töltéssel párhuzamosan fektetni, illetve a töltésben átsajtolással vagy öblítéssel elhelyezni nem szabad. A parti sávban elhelyezett föld alatti elektronikus hírközlési vezeték takarásának mértéke belterületen legalább 0,6 méter, külterületen legalább 0,8 méter. 5. Vízellátási vezeték és csatorna, valamint az elektronikus hírközlési építmény keresztezése és megközelítése 5.1. Keresztezés Vízellátási vezetéket és csatornát a föld alatti elektronikus hírközlési vezeték felülrõl és alulról egyaránt keresztezhet, a keresztezés szöge 30 foknál kisebb, illetve 150 foknál nagyobb nem lehet. Ivóvizet szállító vezeték és földalatti elektronikus hírközlési vezeték között legalább 0,6 méter a függõleges távolság. Védõmûtárgy nélküli föld alatti elektronikus hírközlési vezeték, valamint egyéb vízellátási vezeték és csatorna között legalább 0,4 méter a függõleges távolság, védõmûtárgy alkalmazása esetén, ha az a keresztezési pontban mindkét irányban legalább 0,5 méterrel túlnyúlik, akkor a védõmûtárgytól a függõleges távolság legfeljebb 0,2 méterre csökkenthetõ. 5.2. Megközelítés Ivóvizet szállító vezetéket a földalatti elektronikus hírközlési vezeték legfeljebb 0,6 méter vízszintes távolságra közelítheti meg. Egyéb vízellátás vezetéke és a csatorna a védõmûtárgy nélküli föld alatti elektronikus hírközlési vezetéket legfeljebb 0,5 méter vízszintes távolságra, védõmûtárgyban elhelyezett föld alatti elektronikus hírközlési vezeték védõmûtárgyát legfeljebb 0,2 méter vízszintes távolságra közelítheti meg. A csatorna kezelõjével történt megállapodás alapján elektronikus hírközlési vezeték a csatornához tartozó átjelzõ vezetéknek épített védõcsõben is, illetve villamos vezetõanyagot nem tartalmazó elektronikus hírközlési vezeték a csatornában is elhelyezhetõ. 6. Kõolaj-, kõolajtermék-, földgáz-, egyéb gáz- és gáztermék-szállítóvezeték, gáz- és gáztermék-elosztóvezeték, valamint az elektronikus hírközlési építmény keresztezése és megközelítése 6.1. Kõolaj-, kõolajtermék-, földgáz-, egyéb gáz- és gáztermék-szállítóvezeték, valamint a földgáz-, egyéb gáz és gáztermék-elosztóvezeték (e pont alkalmazásában a továbbiakban: vezeték) keresztezése és megközelítése esetén a külön jogszabályban foglaltak, valamint a 6.2. alpontban foglalt rendelkezések szerint kell eljárni. 6.2. Vezeték, valamint az elektronikus hírközlési építmény keresztezése esetében a keresztezés egyik szöge sem lehet 30 foknál kisebb, illetve 150 foknál nagyobb. Vezeték felett vagy alatt, kivéve a keresztezés esetét, elektronikus hírközlési építmény nem helyezhetõ el. Az elektronikus hírközlési építmény a vezetéket lehetõség szerint felülrõl keresztezze. Amennyiben az elektronikus hírközlési építményt megközelítõ vezeték aktív korrózióvédelemmel van ellátva, az elektronikus hírközlési építmény megfelelõ védelmérõl gondoskodni kell. 7. Villamosenergia átviteli és elosztó hálózat, villamosenergia termelõi-, magán- és közvetlen vezeték, valamint az elektronikus hírközlési építmény keresztezése és megközelítése 7.1. Föld feletti keresztezés Az elektronikus hírközlési vezeték és a villamos energia szabadvezeték (a továbbiakban: szabadvezeték) nyomvonalai által bezárt szög lehetõleg 90 fok legyen, melytõl eltérni legfeljebb 60 fokkal szabad. 7.1.1. Közép- és nagyfeszültségû szabadvezeték keresztezése Villamos vezetõanyagot nem tartalmazó, föld feletti nyomvonalas távközlõ létesítményt a szabadvezeték mindkét kölcsönös elhelyezkedési helyzet szerint (felül- és alul keresztezés) keresztezhet. A szabadvezeték részei és a távközlõ létesítmény között a – névleges feszültségtõl függõen – az 1. táblázatban megadott legkisebb távolságokat kell betartani.

Source: https://magyarkozlony.hu/hivatalos-lapok/109b2b915eab0ace3acd6e4d284b6b39917c2631/dokumentumok/b6ac20c5dba88facc0607d06cec8f4fdb903b00b/letoltes